
Palagablabin at ikalat ang apoy ng digmang bayan 
para sa pambansang kalayaan at demokrasya 


Komite Sentral 
Partido Komunista ng Pilipinas 


ang ibinibigay ng Komite Sentral ng Partido Komunista ng Pilipinas 

(PKP) sa mga Pulang kumander at mandirigma ng Bagong Hukbong 
Bayan kasabay ng pagdiriwang natin ngayong araw sa masayang okasyon ng 
ika-54 anibersaryo ng tunay na hukbo ng sambayanang Pilipino. Ipagbunyi na- 
tin ang mga nagawa at tagumpay na natipon ng hukbong bayan sa mahigit li- 
mang dekada ng matatag na pagsusulong ng rebolusyonaryong armadong pa- 
kikibaka sa buong kapuluan. Pinagtitibay ngayong araw ng Partido at lahat ng 
rebolusyonaryong pwersa ang paninindigang labanan at wakasan ang pagha- 
hari ng imperyalistang US at kamtin ang tunay na kalayaan at demokrasya. 


M ahigpit na pagsaludo at pinakamilitanteng rebolusyonaryong pagbati 


yagi ng digmang bayan ay utang sa 
kanilang indibidwal at kolektibong 
ambag at pinakamataas na sakripi- 


Sa okasyong ito, bigyang-pugay 
natin ang daan-daang mga bayani at 
martir ng hukbong bayan at purihin 
silang maigi bilang huwaran ng pat- 
riyotismo at buong pusong pagliling- 
kod sa bayan. Ang pagsulong at 
pagpupun- 

syo. Nakaukit ang kanilang mga pa- 
ngalan sa kasaysayan ng rebolusyon 
ng sambayanang Pilipino, at aalala- 
hanin habampanahon. 

Mahigit limang dekadang wa- 
lang-tugot na isinusulong ng Bagong 
Hukbong Bayan ang maigting at wa- 
lang-lubag na digmang bayan laban 
sa imperyalismong US at mapang-a- 
ping tutang estado ng malalaking 
burgesyang kumprador at malala- 
king panginoong maylupa. Pangita 
ito ng bakal na kalooban at determi- 
nasyon ng sambayanang Pilipino na 

gawin ang lahat ng po- 

59 sible upang wakasan 
ang apat na siglo ng 
walang-lubay na 
kolonyal na pag- 
lupig at mala- 


kolonyal na paghahari na umapi at 
nagsamantala sa di na mabilang na 
henerasyon ng masang anakpawis 
sa bansa, at na patuloy na nagsa- 
sadlak sa kanila sa pamalagiang kri- 
sis at pagdurusa. 

Nagsimulang maliit, ang BHB 
ngayon ay isang pambansang pwer- 
sa ng ilanlibong Pulang mandirigma. 
Bagaman maliit at mahina pa ito 
kumpara sa papet na Armed Forces 
of the Philippines (AFP) na sinanay 
at pinopondohan ng US, ang di ma- 
baling katapatan at di napipigtas na 
ugnayan nito sa malawak na masa 
ng mga magsasaka, manggagawa at 
anakpawis, kaakibat ng wastong 
pamumuno ng Partido, ay nagtitiyak 
ng tuluy-tuloy nitong paglakas at 
pagkamit ng tagumpay. 

Ang BHB ang pinakamakapang- 
yarihang sandata ng Partido para 
sa pagsusulong ng demokratikong 
rebolusyong bayan. Inilulunsad nito 
ang matagalang digmang bayan 


alinsunod sa estratehikong linya ng 
pagkubkob sa mga kalunsuran mula 
sa kanayunan. Sa pag-angkop sa 
partikular na kalagayan sa bansa, 
natamo nito ang malalaking tagum- 
pay sa pagsulong ng pakikidigmang 
gerilya, pagbubuo ng mga sonang 
gerilya at base, at pagtatatag ng 
Pulang kapangyarihang pampulitika 
na umiiral sa masaklaw na bahagi 
ng kanayunan, kasabay at katum- 
balik ng naghaharing reaksyunaryo 
at pasistang gubyerno. Sa araw-a- 
raw, ipinupunla nito sa libu-libong 
nayon ang binhi ng demokratikong 
gubyernong bayan na itatayo sa hi- 
naharap. 

Hinaharap ng BHB ang mas ma- 
bibigat at malalaking tungkulin. 
Kailangan nating pangibabawan at 
biguin ang maiigting na kampanya 
ng pagkukubkob at armadong panu- 
nupil na isinasagawa ng papet na 
hukbo ng US. Dapat patuloy tayong 
mag-ipon ng lakas sa pamamagitan 


Patuloy na pinamumunuan ng Partido 


ang digmang bayan 


ITINATAG NG PARTIDO Komunista ng Pilipinas ang Bagong Hukbong Bayan 
noong Marso 29, 1969 upang tuparin ang sentral na tungkulin ng demokrati- 
kong rebolusyong bayan sa Pilipinas na durugin ang reaksyunaryong estado 
poder, agawin ang kapangyarihang pampulitika mula sa imperyalistang US at 
sa sunud-sunurang mga naghaharing uri ng malalaking burgesyang kumprador 
at malalaking panginoong maylupa at halinhan ito ng Demokratikong Gubyer- 
nong Bayan ng Pilipinas na alyansa ng mga manggagawa, magsasaka at lahat 
ng api at pinagsasamantalahang uri sa ilalim ng pamumuno ng proletaryado. 


Hindi mabilang ang naipong ta- 
gumpay at nagawa ng hukbong ba- 

Ang Ang Bayan ay inilalathala 
dalawang beses bawat buwan 
ng Komite Sentral ng Partido 

Komunista ng Pilipinas 


yan sa nagdaang 54 taon ng pagsu- 
long ng rebolusyonaryong armadong 
pakikibaka. Natamo nito ang lub- 
hang mahahalagang karanasan at 
aral sa pagsulong ng matagalang 
digmang bayan sa isang maliit na 
kapuluan, kung saan napakalawak 
ng kanayunan kumpara sa kalunsu- 
ran, subalit hiwa-hiwalay sa mara- 
ming isla. Dapat nating ilatag ang 
plano para isulong sa mas mataas na 
antas ang armadong rebolusyon. 
Para magawa ito, kailangang masu- 
gid nating pag-aralan at ilapat ang 
Marxismo-Leninismo-Maoismo, mu- 
ling pagtibayin ang saligang mga 
prinsipyong inilatag ng Partido para 

ng baha-bahaging paggupo sa AFP 
upang dalhin ang digmang bayan 
mula sa kasalukuyan tungo sa mas 
mataas na antas. Nananatiling 
buong-buo ang determinasyon ng 
Partido at BHB na isulong ang dig- 
mang bayan hanggang sa tagumpay. 
Sa harap ng obhetibong kalag- 
yan, malinaw sa hinaharap ang pag- 
bukas ng bagong yugto ng rebolu- 
syonaryong pagdaluyong sa Pilipi- 
nas. Hindi natitinag ang rebolusyo- 
naryong paninindigan ng mga kadre 
ng Partido at mga Pulang mandirig- 
ma ng BHB at nakatitiyak na mapa- 
ngingibabawan ang malupit na mga 
kampanya ng panunupil ng kaaway, 
at makapagtitipon ng higit na lakas 
sa darating na mga taon. Higit kai- 
lanman ay determinado ang Partido 
Komunista ng Pilipinas na pamunu- 
an ang Bagong Hukbong Bayan para 
palagablabin at ikalat ang apoy ng 
pakikidigmang gerilya upang isulong 
ang matagalang digmang bayan. 


sa pagsulong ng digmang bayan sa 
Pilipinas, at humalaw at mahigit na 
panghawakan ang mga aral mula sa 
ating mga tagumpay, pati na sa mga 
kabiguan. 

Nagsusulong ang BHB ng mata- 
galang digmang bayan alinsunod sa 
estratehikong linya ng pagkubkob sa 
mga kalunsuran mula sa kanayunan. 
Dahil nagsimulang mahina at maliit, 
kailangan ng relatibong mahabang 
panahon na magsulong ang BHB ng 
malawak na pakikidigmang gerilya 
upang makapag-ipon ito ng lakas at 
itayo ang armadong pwersa nito sa 
buong bansa sa pamamagitan ng 
paggapi at baha-bahaging pagwasak 
sa armadong lakas ng kaaway, 
hanggang may sapat na itong lakas 
na tumungo sa mga lunsod mula sa 
matatatag na rebolusyonaryong ba- 
se sa kanayunan at agawin ang es- 
tado poder sa buong bansa. Sa ma- 
habang panahon ng paglakas, dada- 
an sa tatlong yugto ang digmang 
bayan—ang estratehikong depensi- 
ba, estratehikong pagkapatas at 
estratehikong opensiba—kung saan 
dadaan ang mga rebolusyonaryong 
pwersa sa inaasahang landas ng 

pag-unlad mula sa pagiging mas 
mahina, kapantay ng lakas at ma- 
lao'y mas malakas kaysa pwersa ng 
kaaway. 

Nang itatag ito noong 1969, 
may panimulang pwersa ang BHB na 
60 Pulang mandirigma at kumander 
na may siyam na ripleng awtomatik, 
26 na ripleng isang-putok at mga 
pistola, at baseng masa na humigit- 
kumulang 80,000 sa unang distrito 
ng prubinsya ng Tarlac. Sa pagsusu- 
long ng malawakang pakikidigmang 
gerilya, kumalat ang apoy ng dig- 
mang bayan sa buong bansa. Kasa- 
lukuyang mayroon itong libu-libong 
Pulang mandirigma na armado ng 
matataas na kalibreng baril, mga 
eksplosibong gawa sa karaniwang 
materyales, at iba pang saligang 
mga sandata na itinatambal sa mga 
sundang, pana, sibat at lahat ng 
klase ng sandatang hawak ng ma- 
mamayan na nagagamit sa mga ope- 
rasyong gerilya. Mayroon itong ba- 
seng masa na ilang milyon sa buong 
bansa. Hanggang tumatalima tayo 
sa wastong mga estratehiya at tak- 
tika, tiyak na ibayo pa tayong lalaki 
at lalakas. 

Walang kapaguran ang BHB sa 
pakikipaglaban sa nagdaang 54 
taon. Bagaman ilang ulit na itong lu- 
makas, malayong pabor pa sa kaa- 
way ang balanse ng pwersa. Sa yug- 
tong ito ng digmang bayan, dapat 
patuloy itong magtatag, magpala- 
wak at magkonsolida ng mga lara- 
ngang gerilya, magtayo ng mga pla- 
tun at kumpanyang gerilya, na katu- 
wang ang higit na mas malaking bi- 
lang ng mga yunit ng milisyang ba- 
yan na sinusuportahan ng ilampung 
libong pangkat pananggol-sa-sarili 
sa mga nayon. Ang tungkulin ay isu- 
long ang masaklaw at maigting na 
pakikidigmang gerilya sa batayan na 
papalawak at papalalim na baseng 
masa. 

Matatag na sumulong at pina- 
ngibabawan ng BHB ang lahat ng 
disbentahe at mga pagkabigo sa la- 
hat ng yugto sa kasaysayan. Binigo 
nito ang magkakasunod na kampan- 
ya ng kaaway ng pagkubkob at ar- 
madong pagsupil, mula sa Oplan 

Prophylaxis, Task Force Lawin (Tar- 
lac), Oplan Saranay (Isabela) at 
mga kasunod na oplan (operation 
plan) ng AFP sa 14 na taon ng batas 
militar ng diktadurang Marcos, ka- 
bilang ang Oplan Katatagan at ang 
pinagbatayan nitong Oplan Cadena 
de Amor sa Southern Tagalog: pati 
na ang Oplan Lambat Bitag I at II at 
ang bantog sa kasamaan na Oplan 
Thunderbolt sa Negros Island sa 
ilalim ng unang rehimeng Aquino: 
ang Oplan Lambat Bitag III at IV sa 
ilalim ng rehimeng Ramos, ang Op- 
lan Gordian Knot at Oplan Makaba- 
yan sa ilalim ng rehimeng Estrada: 
ang Oplan Bantay Laya I at II sa 
ilalim ng rehimeng Arroyo, Oplan 
Bayanihan sa ilalim ng ikalawang re- 
himeng Aquino: at ang Oplan Kapa- 
yapaan at Oplan Kapanatagan mula 
sa rehimeng Duterte hanggang sa 
kasalukuyang rehimeng Marcos. 

Sa bawat kampanya, kinukombi- 
na ng kaaway ang mga operasyong 
saywar, intelidyens at kombat, 
upang wasakin ang baseng masa ng 
hukbong bayan at pwersahin itong 
malagay sa sitwasyong lantay mili- 
tar para lubos na masamantala ng 
kaaway ang superyoridad nito sa bi- 
lang, mga sandata at kagamitan. 
Noon at ngayon, nagpapakat ang 
kaaway ng ilanlibong mga tropang 
pasista na ikinokonsentra at ipi- 
nangkukubkob sa isa o ilang lara- 
ngang gerilya ng BHB sa anumang 
panahon. Subalit magagawa lamang 
niya ito na iniiwang bakante ang 
mas malawak na erya kung saan 
maaaring lumipat, maggawaing ma- 
sa, maglunsad ng mga taktikal na 
opensiba at lumikha ng mga inisya- 
tiba para sa mga pakikibakang pam- 
pulitika at pangmilitar. 

Lagi't lagi na ang susi ay tuluy- 
tuloy na magpalapad at magpalalim 
ng ugnayan ang BHB sa malawak na 
masang magsasaka upang magkaro- 
on ng sapat na puwang para sa pag- 
mamaniobrang gerilya. Sa aktibong 
paglaban ng organisadong masa, at 
paglambong nila sa kanilang mga 
pwersang gerilya, mabibigo natin 
ang pagtatangka ng kaaway na 
ikonsentra ang kanyang mga pwersa 


laban sa maliliit nating pwersa, ma- 
pananatili siyang bulag at bingi, at 
matutulak siyang magsayang ng la- 
kas at rekurso sa pagsuntok sa ha- 
ngin, na kanyang ikapapagod. Pinu- 
pukaw, inoorganisa at pinakikilos ng 
Partido at BHB ang masa sa kanayu- 
nan para maglunsad ng mga pakiki- 
bakang antipyudal at pampulitika la- 
ban sa pasismo at imperyalistang 
pandarambong, magtatag at magsa- 
nay ng mga milisyang bayan para 
maglunsad ng pakikidigmang gerilya 
ng mamamayan para birahin ang 
kaaway mula sa lahat ng panig at 
paduguin ito sa libong sugat. 

Ang preserbasyon at pamban- 
sang paglago ng BHB sa pamamagi- 
tan ng limang dekadang paglaban ay 
malinaw na nagpapatunay sa ka- 
tumpakan ng estratehiya at mga 
taktikang inilahad ng Partido para 
sa paglulunsad ng matagalang dig- 
mang bayan sa Pilipinas. Naisaa- 
lang-alang natin ang kalupaang at 
panlipunang kalagayan ng bansa, at 
kung papaanong posible at kaila- 
ngang ilunsad ang digmang bayan 
mula sa kanayunan na pangunahi'y 
agraryo at atrasado kung nasaan 
ang mayorya ng sambayanang Pilipi- 
no. 

Nakita natin ang tuluy-tuloy na 
paglago ng BHB sa mga taon ng kan- 
yang kamusmusan. Nagawa nating 
biguin ang mga kampanyang “nip in 
the bud” ng unang rehimeng US- 
Marcos sa pamamagitan ng mabala- 
sik na pagsusulong ng pakikidigmang 
gerilya at pagpupunyaging pakilusin 
ang bayan sa pulitika at militar. 

Nagawa ng Partido na pandayin 
ang hukbong bayan na mataas ang 
disiplina, buo ang kapasyahan at na- 
katayo sa sariling paa. Sa pamama- 
gitan ng pagtatayo ng BHB sa buong 
bansa, una sa mga mayor na isla, at 
malao'y sa mas maliliit na isla, na- 
gawa nating pangibabawan ang pa- 
nimulang disbentahe ng paglaban sa 
isang maliit na bansang pulu-pulo at 
nagawang gawin itong bentahe. Na- 
tulak natin ang kaaway na hati-hati- 
in ang kanyang pwersa at ikalat sa 
iba't ibang isla. Nagawa nating pa- 
ngibabawan ang panimulang kahira- 


pan ng pagkakaroon ng maliit at 
bulnerableng pwersa sa pamamagi- 
tan ng paghawak sa mga susing ma- 
bundok na tereyn sa mga hangga- 
nang sumasaklaw sa ilang prubin- 
sya, at malao'y nagpalapad sa ma- 
tataong dalisdisan at kapatagan. Sa 
gayon, natulak natin ang kaaway na 
manipis na ikalat nito ang pwersa sa 
malapad na kanayunan. 

Kanlong ng suporta ng minor- 
yang mamamayan at mahihirap na 
setler, nagamit na bentahe ng BHB 
ang mga bundok at kabundukang 
may makapal na kagubatan bilang 
baseng pisikal para sa pagsasanay, 
konsolidasyon, pagbabalak at para 
ilunsad ang gawain sa pagpopropa- 
ganda, pag-oorganisa at pagpapaki- 
los sa mas matataong dalisdisan, 
kapatagan, mga nayon sa tabing 
ilog, tabing-dagat at mga kabaya- 
nan sa magkakanugnog na prubin- 
sya. 

Sa pamamagitan ng patakaran 
ng sentralisadong pamumuno at de- 
sentralisadong operasyon, nakapag- 
palitaw ang Partido at BHB ng mga 
panrehiyon, pangsubrehiyon at pan- 
larangang mga kadre at kumander 
na mataas ang kalidad. Buong-buo 
ang kanilang kakayahan na pamunu- 
an ang mga rebolusyonaryong pwer- 
sa sa kanilang saklaw, at tuluy-tuloy 
na isagawa ang mga operasyon ka- 
hipaman piliin ng kaaway na kon- 
sentrahan ang kanilang mga erya. 

Napreserba at napalago ng BHB 
ang kanyang pwersa. Mula sa mga 
armadong pangkat pampropaganda, 
at maliliit na yunit gerilya, nakapag- 
tayo ito ng mga platun at kumpanya 
at nakapagtatag hanggang 128 la- 
rangang gerilya sa buong bansa. 
May epektibong kumand at koordi- 
nasyon ang BHB sa mga yunit geril- 
ya hanggang sa antas rehiyon, at 
nakapaglunsad ng antas-pamban- 
sang koordinadong kampanya laban 
sa kaaway. 

Habang mabilis na lumapad at 
lumaki ang BHB noong dekada 1980, 
may ilang taksil na bumagbag sa sa- 
ligang mga prinsipyo at pagsusuri ng 
Partido kabilang ang saligang estra- 
tehiya at mga taktika ng digmang 


bayan. Kinwestyon nila ang pagsu- 
suri sa lipunang malakolonyal at 
malapyudal sa Pilipinas, at iginiit na 
mas nananaig na ang kalunsuran 
kaysa kanayunan, bulag na gamit 
ang mga estadistika ng gubyerno. 
Itinulak nila ang alamat na naging 
kapitalista ang Pilipinas sa ilalim ni 
Marcos sa pamaagitan ng kanyang 
diumanong “11 proyektong pang-in- 
dustriya,” na nagkukubli sa katoto- 
hanang ang ekonomya'y nananati- 
ling agraryo, atrasado at pre-in- 
dustriyal. Inilatag nito ang batayan 
para isaisantabi ang saligang mga 
prinsipyo ng digmang bayan at itu- 
lak ang linya ng “insureksyunismong 
lunsod” na sinusuportahan at tina- 
tambalan ng adelantadong regulari- 
sasyon ng BHB at paglulunsad ng 
hindi masustineng mga opensiba sa 
itinulak na adbenturismong militar 
noong 1983-1984 at 1987-1988. 
Itinayo ang hanggang 36 na 
kumpanya at dalawang batalyon ng 
buong-panahong mga  panlabang 
yunit ng BHB, una sa Mindanao, at 
malao'y sa buong bansa, na nagre- 
sulta sa malaking pagbawas ng bi- 
lang ng mga yunit para sa gawaing 
masa, at pagkitid ng baseng masa at 
lugar na saklaw ng mga larangang 
gerilya. Inalis ang kumprehensibong 
mga tungkulin ng mga platun at 
iskwad ng BHB, matapos na pakitirin 
ang kanilang tungkulin bilang mga 
yunit pangserbisyo sa mga sobrang 
nagkakonsentrang mga kumpanya 
ng BHB. Naging makitid at mababaw 
ang baseng masa. Nagkamit ng mga 
dramatiko, subalit lubhang sumunog 
sa sariling mga tagumpay militar, na 
katapusa'y pansamantala lamang. 
Napakalaki ng kapalit ng paggapi sa 
matitigas na target. Kukupas kalau- 
nan ang mga tagumpay na ito dahil 
sumuong ang BHB sa sitwasyong la- 
mang ang kaaway, na malao'y mag- 
papakat ng higit na malaking pwersa 
laban sa nakakonsentrang yunit ng 
BHB, na naging bulnerable na dahil 
sa pagkabawas ng baseng masa. Iti- 
nulak ng kaaway ang mga kon- 
sentradong kumpanya ng BHB na 
maging hiwalay at pasibo, at nag- 
lunsad ng kampanya ng malupit na 

pagsupil laban sa baseng masa, mga 
lokal na sangay ng Partido at mga 
organisasyong masa. 

Dumanas ng walang-kaparis na 
pagkabigo ang BHB at mga rebolu- 
syonaryong pwersa bunga ng ad- 
benturismong militar kakombina ang 
insureksyunismong lunsod. Pinalala 
ito ng hibang na kampanya ng pag- 
purga ng “deep penetration agent” 
ng kaaway na diumano'y marami- 
hang nakapasok sa loob ng Partido, 
ng BHB at mga rebolusyonaryong 
organisasyong masa, na maling pi- 
nagbuntunan ng mga kabiguang mi- 
litar. Kabilang dito ang labis na ma- 
paminsalang Kampanyang Ahos sa 
Mindanao at katulad na mapaminsa- 
lang kampanya sa ibang rehiyon, 
kung saan ilang daang kadre ng Par- 
tido, mga Pulang mandirigma at ak- 
tibista ang tinortyur at pinatay ng 
mga tampalasang militarista batay 
sa mahinang salalayan at walang 
masugid na ebalwasyon sa ebiden- 
sya at patas na pagdinig. Napaatras 
sa antas 1984 ang rebolusyon bunga 
ng walang-kapantay na mga kabigu- 
ang ito. 

Inilunsad ng ika-10 plenum ng 
Komite Sentral ang Ikalawang Daki- 
lang Kilusang Pagwawasto (1992- 
1998) para iwasto ang mga kamalian 
ng adbenturismong militar at insu- 
reksyunismong lunsod at muling 
pagtibayin ang saligang mga prin- 
sipyo ng Partido, ang wastong pag- 
susuri nito sa malakolonyal at ma- 
lapyudal na lipunan, ang programa 
nito para sa demokratikong rebolu- 
syong bayan sa pamamagitan ng 
matagalang digmang bayan at ang 
kanyang paninindigang anti-rebi- 
syunista. Itinaas nito ang kaalaman 
sa teorya at gagap sa Marxismo-Le- 
ninismo-Maoismo sa pamamagitan 
ng kilusang pag-aaral at kampanya 
para lagumin ang mga karanasan, at 
ilinaw ang kumprehensibong mga 
tungkuling rebolusyonaryo. Matata- 
ginting na tagumpay ang nakamit 
nito sa larangang ideolohiya, puliti- 
ka at organisasyon na naging bata- 
yan para tuluy-tuloy, solido at laha- 
tang panig na makapagpalakas ang 
Partido at lahat ng rebolusyonar- 

yong pwersa. 

Inilatag ng Partido ang linya ng 
masaklaw at maigting na pakikidig- 
mang gerilya sa batayan na papala- 
wak at papalalim na baseng masa. 
Muling ipinakat ng BHB ang mga yu- 
nit nito upang bigyang-diin ang ga- 
waing masa at pagbawi ng mga na- 
walang teritoryo, mapangahas na 
makapagpalawak at magkonsolida 
ng kanyang baseng masa. 

Matapos palakasin ng kilusang 
pagwawasto, pinangibabawan ng 
mga larangang gerilya ng BHB ang 
kontra-insurhensyang kampanya sa 
ilalim ng rehimeng Ramos na kinata- 
ngian ng matitinding operasyong 
saywar at opensibang militar, ga- 
yundin ang halos sampung taon ng 
malupit na panunupil sa ilalim ng re- 
himeng Arroyo. Nagawang maka- 
pagpalakas ng mga rebolusyonar- 
yong pwersa maging sa mga lugar 
na nag-opensiba ang kaaway. Kung 
saan napalapad at napalalim ang 
baseng masa, hindi nagagawa ng 
kaaway na ikonsentra ang pwersa 
nito sa isang lugar na hindi iniiwan 
ang mas malapad na lugar para ma- 
kapaglipat ang BHB, magsagawa ng 
ahitasyong pampulitika, pag-oorga- 
nisa at pagpapakilos sa masa at pa- 
ra makapagpalakas sa sarili. 

Sa kalakhan, matatag na sumu- 
long ang BHB mula 2005 hanggang 
2016. Noong 2009, naglabas ang 
Komite Sentral ng panawagan na 
paigtingin ang mga taktikal na 
opensiba na may layuning kumpletu- 
hin ang rekisito ng panggitnang ba- 
hagi ng estratehikong depensiba at 

umabante tungo sa abanteng bahagi 
at tungo sa tarangkahan ng estrate- 
hikong pagkapatas. Sa pananaw ng 
Partido, may kritikal na lakas ang 
BHB para mabilisang umabante. 

Ang deklaradong layunin ng Op- 
lan Bayanihan ng rehimeng Aquino 
(2010-2016) ng paggapi sa BHB, ay 
binigo ng BHB na sa pangkalahatan 
ay nakapagmantine ng kanyang 
pwersa at nagkamit ng markadong 
pagsulong sa ilang rehiyon, partiku- 
lar sa Mindanao. Kasabay nito, ki- 
nailangang harapin ng hukbong ba- 
yan ang problema ng sobrang pag- 
kalat o dispersal ng mga iskwad o 
pangkat sa pagmamadaling masak- 
law ng maliit na pwersa ang mala- 
king erya. Lumitaw din ang kabalig- 
tarang problema ng pagpapakitid ng 
sarili kung saan nagtakda ang mga 
yunit ng BHB ng limitadong erya ng 
pagkilos na lumikha ng mga proble- 
ma sa inisyatiba at konserbatismong 
militar. Mayroon ding labis na dis- 
balanse sa mabilis na paglawak at 
pagsulong sa ilang bahagi, habang 
naging tigil at dumanas ng mga ka- 
biguan sa ibang bahagi. 

Noong 2017, sa utos ng US, 
naglunsad ang AFP ng tuluy-tuloy 
na mga kampanya ng pagkubkob at 
panunupil (tinaguriang focused mili- 
tary operations) laban sa mga yunit 
ng BHB sa buong bansa. Sa udyok ng 
gubyernong Trump noong Oktubre 
sa taong iyon, idineklara ng noo'y 
presidenteng Rodrigo Duterte na 
“terorista” ang PKP at BHB upang 
mapadaloy ng gubyernong US ang 
hindi tinutuos na pondo tungo sa 


AFP sa pamamagitan ng Operation 
Pacific Eagle-Philippines sa ilalim ng 
“overseas contingency operations” 
ng US State Department. Pinabilis 
mula noon ng AFP ang kanyang 
“programang modernisasyon” na 
nagprayoridad sa pagbili ng mga 
pang-atakeng helikopter, mga dro- 
ne, jet fighter, bomba, howitzer 
(kanyon), masinggan, ripleng awto- 
matik at iba pang sandata para sa 
operasyong kontra-gerilya. 

Kapalit ng pabigat na taunang 
gastusing militar, dinagdagan pa 
nang hindi bababa sa 10 ang bilang 
ng mga batalyon ng AFP (humigit- 
kumulang 4-5 libong tropa) para sa 
kabuuang 150 batalyon ng mga sun- 
dalo at pulis na humaharap sa BHB. 
Ang layunin ng AFP ay magpakat ng 
hindi bababa sa isang batalyon laban 
sa bawat larangang gerilya ng BHB 
upang babaran ang mga baryong pi- 
nagsususpetsahang nagbibigay ng 
suportang pampulitika at pangmili- 
tar sa BHB. (Sinakop ng mga opera- 
syon nito maging ang mga syudad at 
sentrong bayan kung saan target ng 
pampulitikang panunupil ang mga 
unyon ng mga manggagawa, sama- 
han sa komunidad at mga organisa- 
syon sa mga unibersidad.) Gayun- 
man, kahit napakalaki ng bilang, 
hindi pa rin kaya ng mga tropang 
pangkombat ng AFP na sakupin ang 
buong lapad ng erya para sa mani- 
obrang gerilya ng mga yunit ng BHB 
kung saan makapag-iinisyatiba ito 
para sa gawaing masa at paglulun- 
sad ng mga taktikal na opensiba. 
Ang mga tropa ng kaaway na suma- 
sakop sa mga baryong ito ay naging 
target ng mga taktikal na opensiba 
ng mga platoon ng BHB at mga lokal 
na yunit milisya. 

Ang sustenidong mga opensi- 
bang militar ng kaaway mula 2018 
ay unang tumarget sa mga rehiyon 
ng Southern Mindanao, Northeast 
Mindanao, North Central Mindanao 
(nang ipinailalim ang buong Minda- 
nao sa batas militar), ang Bicol, Eas- 
tern Visayas at Negros (mga rehi- 
yong ipinailalim sa paghaharing mili- 
tar sa pamamagitan ng Memoran- 
dum Order 32). Pinakawalan ng AFP 


ang pinakamalalalang anyo ng pa- 
sistang kabangisan laban sa masang 
magsasaka, kabilang ang malalalang 
pagbabanta at intimidasyon, iligal 
na pag-aaresto, tortyur, panggaga- 
hasa, pagdukot at pagwala, ekstra- 
hudisyal na pagpaslang, masaker at 
koordinadong maramihang pagpa- 
tay. Sa ilalim ng tulak ng diumano'y 
“pagpapasurender,” inaakusahan at 
hinuhusgahan ng militar ang mga 
tao ng pagsuporta sa BHB na wa- 
lang dinadaaang prosesong hudi- 
syal. Buo-buong kampanya ang ipi- 
naiilalim sa hamlet at dumaranas ng 
terorismo ng estado. Ginagamit na 
baraks ng mga pasistang tropa ang 
mga bulwagan, klinik, pasilidad 
pang-isports at iba pang istruktu- 
rang sibilyan: nagpapataw ng 
karpyu, blokeyo sa pagkain at ko- 
mersya at iba pang panggigipit na 
nagdudulot ng labis na pahirap sa 
mamamayan, at nagsasagawa ng 
panganganyon at paghuhulog ng 
bomba malapit sa mga sentrong po- 
pulasyon, bukid at kagubatan. 

Sa kalakhan, bigo ang limang 
taong kampanya ng pagkubkob at 
panunupil ng AFP na matamo ang 
idineklara nitong layuning lupigin 
ang BHB. Sa ilang rehiyon, nakapag- 
mantine o nakapagpalawak ng bi- 
lang ang mga Pulang mandirigma, at 
patuloy na nagsusulong ng mga tak- 
tikal na opensiba laban sa mga pa- 
sistang tropa ng kaaway. May ilang 
rehiyon o larangang gerilya na du- 
manas ng mga pinsala o makabulu- 
hang pag-atras dahil sa ilang panlo- 
ob na kahinaan at pagkukulang. 

Nanawagan ang pamunuan ng 
Partido na lagumin ang mga karana- 
san sa nagdaang lima at 25 taon 
upang humalaw ng mahahalagang 
aral sa pagsusulong ng demokrati- 
kong rebolusyong bayan sa pama- 
magitan ng matagalang digmang 
bayan. Puspusang nag-aaral ang 
mga kadre ng Partido at mga Pulang 
mandirigma ng Marxismo-Leninis- 
mo-Maoismo, ng mga saligang do- 
kumento ng Partido kabilang ang 
Mahigpit Nating Tungkulin, Espesi- 
pikong Katangian ng Ating Digmang 
Bayan, Iwasto at mga Pagkakamali 


at Muling Itayo ang Partido, Muling 
Pagtibayin ang Ating Saligang mga 
Prinsipyo at Iwasto ang mga Pagka- 
kamali, at iba pa, upang bunutin ang 
pang-ideolohiya, pampulitika at 
pang-organisasyong ugat ng ilang 
problem sa maraming rehiyon. 

Sa nagdaang 54 taon, naglulun- 
sad ang kaaway ng sunud-sunod na 
mga kampanya ng pagkubkob at pa- 
nunupil, na isang padron ng pag-a- 
take sa baseng masa (“cle- 
ar-hold-consolidate”) upang ihiwa- 
lay at ilagay ang mga yunit ng huk- 
bong bayan sa sitwasyong lantay 
militar. Ang laki, bilis at mga taktika 
ng mga kampanyang ito ay nagba- 
bago sa paglipas ng panahon, suba- 
lit nananatili ang saligang padron. 

Sa kabilang panig, paulit-ulit na 
ipinakikita ng Bagong Hukbong Ba- 
yan ang kakayahan nitong biguin 
ang kampanyang militar ng kaaway 
at lalo pang makapagpalakas sa pa- 
mamagitan ng paglalapat ng mga 
taktika ng pakikidigmang geriya ng 
dispersal, paglilipat at konsentra- 
syon. Para umiwas sa pag-ensirkulo 
ng kaaway, ang pangunahing pwer- 
sa (o main body) ng isang yunit ng 
BHB ay maaaring umatras, magpa- 
kat ng mga pangkat para mag-is- 
nayp o tambangan ang mga umaa- 
takeng kolum ng kaaway, at magli- 
pat para magpalawak ng erya para 
sa gawaing masa. Habang nagka- 
kampo at sinasakop ng kaaway ang 
isang lugar, pinag-aaralan ng BHB 
at mga lokal na yunit ng milisya at 
pakat at padron ng operasyon ng 
mga yunit ng kaaway upang tukuyin 
ang mahihinang bahagi nito (linya sa 
suplay, gwardya sa perimetro, nag- 
papatrulyang yunit) na maaaring 
patamaan ng mga taktikal na open- 
siba. Sa sariling inisyatiba o kasama 
ang mga yunit ng BHB ay maaaring 
maglunsad ng malawak na opera- 
syong gerilya sa likuran ng kaaway o 
mga punitibong aksyon ng mga par- 
tisano o yunit sa espesyal na opera- 
syon laban sa mga instalasyon, yunit 
o tauhan ng kaaway. Kasabay nito, 
maaaring ikoordina ng kumand ng 
BHB sa antas rehiyon o subrehiyon 
ang mga yunit ng BHB sa ibang lara- 

ngang gerilya upang maglunsad ng 
napapanahong taktikal na opensiba 
para tulungan ang mga larangang 
gerilyang kinukubkob, at upang ma- 
kapagpalakas sa sarili. 

Sa paglalagom ng ating mga ka- 
ranasan, partikular sa nagdaang li- 
mang taon, dapat gabayan tayo ng 
Marxismo-Leninismo-Maoismo, ng 
unibersal na mga prinsipyo ng paki- 
kidigmang gerilya, gayundin ng 
estratehiya, mga taktika at partiku- 
lar na mga aral na halaw at nilagom 
mula sa sarili nating karanasan sa 
mahigit limang dekada ng pagsulong 
ng matagalang digmang bayan. Da- 
pat tukuyin at pangibabawan natin 
ang ating mga kahinaan, pagkuku- 
lang at pagkakamali na naglimita sa 
ating kakayahan sa pagsusulong ng 
masaklaw at maigting na pakikidig- 
mang gerilya sa batayan na papala- 
wak at papalalim na baseng masa sa 
nagdaang mga taon: sumagka sa 
pagkokombina natin ng armadong 
pakikibaka, rebolusyong agraryo at 
pagtatatag ng baseng masa, gayun- 
din, humadlang sa pagtulak nating 
itaas ang antas ng rebolusyonar- 
yong kilusang masa kapwa sa kalun- 
suran at kanayunan. 

Sa partikular, kailangan nating 
komprehensibong harapin at ugatin 
ang sumusunod na kapuna-punang 
problema sa saklaw ng pagsusulong 
ng rebolusyonaryong armadong pa- 
kikibaka: (a) ang self-constriction ng 
ilang yunit ng BHB, (b) kaisipang ku- 
tang bundok at tendensyang rebel- 
deng lagalag sa iba, (c) kabiguan ng 
ilang larangang gerilya na magpala- 
pad sa mas mataong dalisdisan, ka- 
patagan, at mga nayon sa tabing 
ilog at tabing dagat, (e) pagkabawas 
sa dami ng sandatang nakukuha sa 
kaaway, (f) mabagal na paglawak at 
pagkonsolida ng baseng masa, (g) 
kakulangan sa napapanahong pana- 
naliksik at panlipunang imbestiga- 
syon sa mga problemang nakaaa- 
pekto sa pinakamalaking bilang ng 
mamamayan sa ating mga erya, (h) 
mababang antas ng propaganda at 
ahitasyon, pati na ang pag-oorgani- 
sa at pagpapakilos sa malawak na 
masa ng mga magsasaka sa mga pa- 

kikibakang antipyudal at antipasis- 
ta, (i) kulang na pagkalat ng pakiki- 
digmang gerilya laluna sa likuran ng 
kaaway, at ng kabiguang pasiglahin 
at pakawalan ang inisyatiba sa paki- 
kidigmang gerilya ng mga yunit mili- 
sya at mga pangkat panang- 
gol-sa-sarili, (j) paglimita ng lakas 
at saklaw ng gawain ng Partido sa 
pag-oorganisa at pagpapakilos sa 
bayan sa antas ng lakas ng BHB, at 


iba pang problema. 

Buo ang kapasyahan ng Partido 
at lahat ng rebolusyonaryong pwer- 
sa na harapin, lutasin at pangibaba- 
wan ang mga problemang ito upang 
epektibong pamunuan nang mala- 
wakan ang sambayanang Pilipino sa 
kanilang mga pakikibakang pang-e- 
konomya at pampulitika laban sa 
pasistang rehimeng US-Marcos, pa- 
lakasin ang rebolusyonaryong kilu- 


Palagablabin at ikalat ang apoy 
ng matagalang digmang bayan 


eterminado ang Partido na pamunuan ang Bagong Hukbong Bayan at ma- 
lawak na masa ng sambayanang Pilipino para palagablabin at ikalat ang 
apoy ng matagalang digmang bayan at pakikidigmang gerilya. 


Dapat patuloy na patatagin ng 
Partido ang sarili sa ideolohiya, puli- 
tika at organisasyon, at palakasin 
ang absolutong pamumuno sa BHB. 
Dapat kumpletuhin sa kasalukuyang 
taon ang paglalagom ng karanasan 
sa nagdaang lima at 25 taon. Dapat 
puspusang mag-aral at magbalik-a- 
ral ang mga kadre ng Partido at ku- 
mander ng BHB sa mga saligang do- 
kumento ng Partido, mga dokumento 
ng IDKP, mga klasikong sulating 
Marxista-Leninista-Maoista, at ng 
karanasan sa pagsulong ng digmang 
bayan at pakikidigmang gerilya sa 
China at Vietnam. 

Dapat pagplanuhan ang 
komprehensibong pagpapalapad at 
pagpapalakas ng ating mga lara- 
ngang gerilya upang saklawin ang 
buong lapad at lalim ng pisikal at 
panlipunang tereyn, na pinagkokom- 
bina ang magugubat na bundok at 
kabundukan, dalisdisan, kapatagan 
at mga nayon sa tabing-ilog at ta- 
bing-dagat, hanggang sa mga 
sentrong bayan. Saanman kumikilos 
ang BHB, dapat nitong ipatupad ang 
programa ng Partido sa reporma sa 
lupa upang buklurin ang malawak na 
masa ng mga magsasaka alinsunod 
sa linya ng antipyudal na nagkakai- 
sang prente. Dapat buuin ang mga 
organisasyong masa upang makatu- 
wang sa pagpapatupad ng minimum 

na programa sa reporma sa lupa at 
pagsulong ng pakikibaka para sa 
pagpapababa sa upa sa lupa at inte- 
res sa pautang, pagpapataas sa sa- 
hod ng mga manggagawang-bukid, 
pagpapataas ng produksyon at pag- 
papaunlad ng ibang okupasyon 
upang itaas ang kita, pagtipon ng 
lakas paggawa at lupa para sa ko- 
lektibong pagsasaka, at iba pa. Da- 
pat buuin ang sangay ng Partido at 
rekrutin ang mga abanteng elemen- 
to sa hanay ng mga magsasaka na 
napupukaw ng mga pakikibaka para 
sa reporma sa lupa. Dapat buuin at 
pasiglahin ang milisyang bayan at 
mga yunit pananggol-sa-sarili para 
maglunsad ng pakikidigmang gerilya 
at gumampan ng iba pang tungku- 
ling militar. 


sang masa sa kalunsuran at kanayu- 
nan, isulong ang matagalang dig- 
mang bayan sa pamamagitan ng ma- 
saklaw at maigting na pakikidigmang 
gerilya sa batayan na papalawak at 
papalalim na baseng masa, at pag- 
sulong ng demokratikong rebolu- 
syong bayan para kamtin ang ha- 
ngarin ng taumbayan para sa tunay 
na pambansang kalayaan at demok- 
rasya. 


Dapat tuluy-tuloy na palakasin 
ng Partido ang organisasyon sa Ba- 
gong Hukbong Bayan upang ilagay 
sa kumand nito ang rebolusyonar- 
yong pulitika sa lahat ng panahon. 
Dapat itaas ang kaalaman sa teorya 
at kamulatan sa ideolohiya at puliti- 
ka ng mga kadre ng Partido at mga 
Pulang kumander at mandirigma ng 
BHB. Dapat ibayong itaas ang diwa 
ng buong-pusong paglilingkod sa 
bayan, at ng pagtitiwala at pagsan- 
dig sa masa. Dapat itaas ang kapa- 
syahang lumaban ng lahat ng Pulang 
kumander at mandirigma ng BHB at 
ang kanilang determinasyong ubos- 
kayang isulong ang rebolusyonar- 
yong kilusan. 

Dapat tiyakin natin ang tamang 
pakat ng mga pwersa ng BHB upang 
bigyang diin ang paalon na pagpa- 
palawak at konsolidasyon ng baseng 
masa. Dapat may malinaw na plano 
ang mga kumpanya at platun para 
sa pagpapalawak, pagbawi at kon- 
solidasyon sa isang takdang pana- 
hon. 

Dapat iwasan natin ang mata- 


galang pagkokonsentra ng malaking 
bilang ng tropa. Dapat iwasto din 
ang tendensyang absolutong naka- 
konsentra ang mga platun sa lahat 
ng panahon, na naglilimita sa kaka- 
yahang maging makilos, nakababa- 
was sa abot at inisyatiba, nagsasad- 
lak sa kanila sa pagkapasibo sa ha- 
rap ng maigting na mga nakapokus 
na operasyong militar, at gayo'y gi- 
nagawa silang bulnerable sa maa- 
gang pagkatukoy ng kaaway, at sa 
asintadong mga birang pangkati at 
panghimpapawid. Sa kabilang panig, 
dapat ding iwasto ang tendensya ng 
sobrang dispersal at labis na pagba- 
nat ng mga iskwad at pangkat sa 
hangaring sumaklaw ng mas mala- 
wak na erya para sa pagbawi at 
pagpapalawak. Kung walang mahig- 
pit na kontrol at tamang direksyon 
mula sa kanilang inang yunit, at sa 
harap ng di paborableng sitwasyon, 
madali silang nauubusan ng inisyati- 
ba at nauuwi sa pagkapasibo kung 
kaharap ang mas malakas na pwersa 
ng kaaway. 

Dapat magpakadalubhasa ang 
mga kumander ng mga kumpanya at 
platun, at mga kadre ng Partido, sa 
sining ng wastong paggamit at pag- 
pakat ng mga tropa. Upang panatili- 
hin ang pleksibilidad at inisyatiba, 
mainam na panatilihin sa relatibong 
konsentrasyon at dispersal ang 
ating mga regular na platun, at iwa- 
san ang absolutong konsentrasyon 
at labis na dispersal. Dapat wastong 
hatiin ang mga pwersang ng ating 
mga gerilyang platun, na umiiwas sa 
absolutong patas na paghati ng la- 
kas sa militar at pulitika. Dapat 
mayroong pangunahing pwersa na 
magsisilbing sentro de grabidad sa 
militar at pulitika, na nasa relati- 
bong konsentrasyon (kung saan ang 
mga pangkat ay pwedeng mabilisang 
idispers at tipunin) habang ang mga 
iskwad at pangkat ay nasa relati- 
bong dispersal (relatibong mas ma- 
layu-layong distansya). Ang gani- 
tong mga prinsipyo at paraan ay ap- 
likable rin sa mga kumpanyang ge- 
rilya. 

Dapat tiyakin na laging mayro- 
ong inisyatiba sa militar ang BHB at 


pinagkokombina ang iba't ibang tipo 
ng pormasyon at operasyong geril- 
ya. Maaaring ipakat ng mga kum- 
panya at platoon ang mga iskwad at 
pangkat upang magsagawa ng malii- 
tang aksyong gerilya na kinokoordi- 
na sa mga lokal na yunit sa milisya 
at pangkat“ pananggol-sa-sarili. 
Maaaring atasan ang mga partisano 
at espesyal na yunit na magsagawa 
ng operasyong punitibo at pagsabo- 
tahe sa likuran ng kaawan. Ang re- 
latibong konsentradong mga yunit 
gerilya sa rehiyon at subrehiyon ay 
dapat maglunsad ng mga anihilati- 
bong taktikal na opensiba laban sa 
malalambot na target o mahihinang 
bahagi ng kaaway bilang tampok na 
aksyon sa gitna ng malawakang ak- 
syong gerilya ng mga yunit sa gawa- 
ing masa, mga milisya, at mga pwer- 
sang pananggol-sa-sarili. 

Sa lahat ng antas ng kumand, 
dapat magbalak ang BHB na mag- 
lunsad ng maliliit at malalaking ani- 
hilatibong taktikal na opensiba na 
nagtitiyak sa pagkumpiska ng san- 
data ng kaaway, kakombina ng ma- 
lawakang atritibo at punitibong ak- 
syong militar. Sa pamamagitan ng 
anihilasyon ng mga pwersa ng kaa- 
way at pagkuha ng kanyang mga 
sandata, matitiyak ang tuluy-tuloy 
na paglaki at paglakas ng BHB. 

Katuwang ng mga panlarangang 
gerilyang yunit ng BHB, dapat buuin 
o palakasin at pasiglahin ng mga lo- 
kal na sangay ng Partido ang mga 
yunit sa milisya ng hukbong bayan, 
pati na ang mga kwerpong panang- 
gol-sa-sarili ng mga lokal na rebolu- 
syonaryong organisasyong masa, 
upang isagawa ang malawak na pa- 
kikidigmang gerilya ng mamamayan. 
Nagsisilbi silang malawak na base 
ng mga batayang yunit gerilya sa la- 
rangan ng BHB. Dapat kunin ng mga 
ito ang inisyatiba na gamitin ang la- 
hat ng sandatang pwedeng gamitin 
para patamaan ang kaaway sa lahat 
ng panig, habang nakikipagkoordina 
sa mga yunit milisya sa tabing nayon 
at sa mga lokal na yunit gerilya ng 
BHB. 

Habang pinamumunuan ng Par- 
tido ang BHB, dapat malinaw din 

ang pagtanaw na mas masaklaw ang 
pamumuno nito, dahil pinamumunu- 
an at pinalalakas din nito ang rebo- 
lusyonaryong kilusang masa sa ka- 
lunsuran at kanayunan, ang pagbu- 
buo ng nagkakaisang prente at iba 
pang larangan ng rebolusyonaryong 
gawain. Ang komprehensibong pa- 
mumuno ng Partido ay hindi dapat 
itakda ng saklaw ng BHB o limitahan 
ng lakas nito. Itinatayo ng Partido 
ang BHB, at kung saan hindi pa nito 
maitatag o maipakat ang hukbong 
bayan, nagtatayo ang Partido ng 
mga komiteng panteritoryo sa pru- 
binsya, distrito, syudad at bayan, at 
nagtatayo ng iba't ibang tipo ng or- 
ganisasyon para pukawin, organisa- 
hin at pakilusin ang bayan. 

Dapat palakasin ng Partido ang 
rebolusyonaryong kilusang masa sa 
kanayunan at pamunuan ang mala- 
wak na masang magsasaka sa pag- 
lulunsad ng malawakang pakikiba- 
kang antipyudal at antipasista. Da- 
pat buuin ng namumunong komite 
ng Partido sa mga antas ng larangan 
at rehiyon ang kinakailangang maki- 
narya at sanayin ang mga kadre at 
aktibista para magsagawa ng pang- 
masang pag-oorganisa at pagpapa- 
kilos. Dapat buuin o itayong muli 
ang saligang rebolusyonaryong or- 
ganisasyong masa ng mga magsasa- 
ka, kababaihan, kabataan, mangga- 
gawang pangkultura at mga bata. 
Ang mga organo ng kapangyarihang 
pampulitika o mga rebolusyonaryong 
komite sa baryo ay dapat itatag sa 
pundasyon ng organisadong lakas ng 
masa, ng Partido at hukbong bayan. 

Dapat tayong magsagawa ng 
pananaliksik at panlipunang imbes- 
tigasyon upang tukuyin ang pangu- 
nahing manipestasyon ng pagsasa- 
mantalang pyudal at malapyudal sa 
mamamayan, at maiinit na usaping 
nagdudulot ng pasakit sa mayorya 
ng mamamayan. Dapat isagawa na- 
tin ang propaganda at ahitasyon pa- 
ra itaas ang pampulitikang kamula- 
tan at militansya ng bayan, at mag- 
lunsad ng mga kampanyang masa 
para buklurin ang pinakamalaking 
bilang ng mamamayan. 

Dapat ilunsad ang mga pakiki- 

bakang masa para pakilusin ang ma- 
laking bilang ng masang magsasaka 
para itulak ang kanilang kahingian 
para ibaba ang upa sa lupa at inte- 
res sa pautang laban sa mga despo- 
tikong panginoong maylupa, manga- 
ngamkam ng lupa at usurero. Dapat 
pukawin ang masang magsasaka, 
ang masang minorya at mga mangi- 
ngisda para labanan ang malawak 
na neoliberal na pang-aagaw sa ka- 
nilang kabuhayan ng mga kumpanya 
sa real estate, plantasyon, pagmimi- 
na, imprastruktura, pati na mga 
proyekto sa reklamasyon. Dapat pu- 


Lalong mataba ang lupa para sa digmang bayan 


kawin ang malawak na masa na la- 
banan ang mga brutal na taktika ng 
terorismo ng estado, at ilantad ang 
malinaw na ugnayan ng pasistang 
panunupil sa mga neoliberal na pa- 
takaran at programa sa ekonomya 
ng rehimeng Marcos. 

Dapat palakasin natin ang pa- 
mumuno ng Partido sa rebolusyo- 
naryong kilusang masa sa kalunsu- 
ran at mga kabayanan at isulong 
ang mga pakikibakang pang-eko- 
nomya at pampulitika ng masa, na 
nag-uugnay ng kanilang pang-araw- 
araw na pakikibaka sa antipasista at 


PINATITINGKAD NG MABILIS na sumisidhing pandaigdigang kapitalistang 
krisis at ng nabubulok na estado ng naghaharing malakolonyal at malapyudal 
na sistema ang pangangailangang maglunsad ng pambansang demokratikong 
rebolusyon. Nagdurusa ang malawak na masa ng mamamayang Pilipino sa la- 
long hindi mabatang na mga anyo ng pang-aapi at pagsasamantala. Sa pamu- 
muno at gabay ng Partido Komunista ng Pilipinas, higit silang determinadong 
lumaban para palayain ang bansa mula sa pagsaklot ng imperyalismong US at 
ng sunud-sunurang naghaharing mga uri, at kamtin ang tunay na pambansang 


kalayaan at demokrasya. 


Binalangkas sa mensahe ng Ko- 
mite Sentral noong Disyembre 26, 
2022 ang pangunahing hugis ng ka- 
lagayan sa daigdig na kinatatangian 
ng tumitinding tunggalian ng mga uri 
at inter-imperyalistang tunggaliang 
umuusbong mula sa lumalalim at su- 
misidhing krisis ng pandaigdigang 
sistemang kapitalista. Sadlak pa rin 
sa krisis ang pandaigdigang siste- 
mang kapitalista na kinatatangian 
ng labis na produksyon, bumabagsak 
na tantos ng kita at lumolobong kri- 
sis sa pinansya. Ang nangungunang 
mga kapitalistang bansa, kabilang 
ang US, ay umuus-os sa resesyon na 
lalong magpapalawig sa malaon 
nang nagtatagal na panahon ng eko- 
nomikong istagnasyon at magdudu- 
lot ng ibayong pagdurusa sa mala- 
wak na hanay ng masang anakpawis 
sa buong daigdig. 

Lumalakas ang pangamba ng in- 
ternasyunal na pagguho ng pinansya 
katulad noong 2008 matapos ang 
kamakailang sunud-sunod na pag- 
bagsak ng mga bangko at pagguho 

ng Credit Suisse Bank ng Switzer- 
land at ng hindi bababa sa tatlong 
bangkong Amerikano (Silicon Valley 
Bank, Signature Bank, Silvergate 
Capital Corp) sa maagang bahagi ni- 
tong buwan, na kakailanganin ng 
hindi bababa sa 5294 bilyong pon- 
dong pansalba, kabilang ang 5119 
bilyong pondong ibibigay ng gubyer- 
nong Swiss para sa bangkong UBS 
para bilhin ang Credit Suisse. Ang 
pagguho ng mga bangkong ito ay si- 
nundan 4.5% pagtaas ng tantos sa 
interes, na pinakamataas sa nagda- 
ang 42 taon, matapos walong beses 
itong itulak ng US Federal Reserve 
simula pa Marso 2022 sa harap ng 
mataas na implasyon. Hanggang 
85% ng mga bangko sentral ang su- 
munod sa US sa pagtataas ng tantos 
ng interes na ibayong nagpahupa ng 
mga pamumuhunan at produksyon. 
Inaasahang tutumal pa tungong 
1.9% ang paglago ng pandaigidang 
ekonomya mula sa tinatayang 3% 
noong nakaraang taon. Ang eko- 
nomya ng US ay inaasahang lalong 


anti-imperyalistang pakikibaka ng 
mamamayan, pagtatayo ng rebolu- 
syonaryong kilusang lihim, at pagta- 
tatag ng malaking bilang ng mga sa- 
ngay ng Partido. Dapat patuloy na 
magpalitaw ng malawak na supor- 
tang pampulitika at materyal para 
sa armadong pakikibaka. Dapat 
epektibong magrekrut at magsanay 
ang Partido ng mga manggagawa at 
intelektwal na maaari nitong ipakat 
sa kanayunan para gumampan ng 
mga gawain sa rebolusyonaryong ki- 
lusang magsasaka o sa hukbong ba- 
yan. 


babagal tungo sa kakarampot na 
0.4% na paglago ngayong 2023 mula 
sa katulad nang mabagal na 1.8% 
noong nakaraang taon. Dumausdos 
ang United Kingdom sa resesyon 
noong 2022, at nakatakdang iba- 
yong kikitid pa nang 0.8% ngayong 
taon. Ang European Union ay inaa- 
sahang lumago nang 0.296 lamang 
mula 3.396: bumagal ang pag-unlad 
ng China tungong 396 noong nakara- 
ang taon, at inaasahang lalago nang 
4.8% lamang (mula sa naunang tar- 
get na 696 hanggang 6.596): habang 
ang Japan ay nakatakdang lumago 
nang kakarampot na 1.5% mula sa 
katulad nang mababang 1.696 noong 
nakaraang taon. 

Labis na nakakonsentra ang ya- 
man sa kamay ng iilang monopol- 
yong kapitalista. Sa US, ang kapita- 
listang yaman ay labis na nakakon- 
sentra, kung saan 81% ng kabuuang 
benta at 9796 ng mga halaga ng ne- 
gosyo ay nasa kamay ng nangungu- 
nang 196 na mga korporasyon, at 
ibayong nakokonsentra sa nangu- 
ngunang 0.196, na tanging bumubuo 
sa 60% ng kabuuang benta, at 88% 
ng halaga ng negosyo. Ang parehong 
konsentrasyon ng yaman ay naga- 
ganap sa UK at European Union, Ja- 
pan, China at iba pang sentro ng ka- 
pitalismo. 

Ang proletaryo at mga mama- 
mayan sa mga kapitalistang bansa 
ay nagdurusa sa kawalan ng traba- 


ho, mataas na presyo ng krudo, 
pagkain at iba pang batayang bili- 
hin, mababang sahod at sumisidhing 
kundisyon sa ekonomya. Ang mabilis 
na pagbulusok ng kalagayang panli- 
punan ay nag-udyok sa serye ng 
mga protestang manggagawa sa US, 
UK, France, Germany, China at 
ilampu pang bansa. Pumuputok ang 
mga organisado at ispontanyong 
welga ng mga manggagawa laban sa 
mababang sahod sa harap ng mata- 
taas na presyo, matinding disemple- 
yo, gayundin laban sa mapang-aping 
kalagayan sa paggawa, pagbabawas 
ng pensyon, pagtataas ng edad sa 
pagreretiro, panunupil sa mga kara- 
patan at iba pang mga isyu. 

Bumaling na ang mga monopol- 
yo kapitalistang bansa sa tumitin- 
ding proteksyunistang hakbangin 
para pangalagaan ang kanilang mga 
ekonomya mula sa kumpetisyon, ka- 
sabay na nagsisikap palawakin ang 
saklaw ng kanilang mga merkado, 
pinagkukunan ng hilaw na materya- 
les at larangan ng pamumuhunan. 
Ang US, sa partikular, ay agresibong 
nagpapataw ng kanyang “kaayusang 
batay sa alituntunin” sa pagkontra 
nito sa pagpapalawak ng ekonomya 
ng China, na hindi maiiwasang tu- 
mungo sa ribalan sa kalakalan at 
pamumuhunan, at kalauna'y, sa li- 
mitado at malawakang-saklaw na 
mga digma para muling hatiin ang 
daigdig. 

Ang US at NATO ay patuloy na 
nagbubuhos ng bilyun-bilyong dol- 
yar na halaga ng armas na may la- 
yuning patagalin ang ngayo'y isang 
taon nang gera sa Ukraine, para pa- 
hinain ang Russia, at tuluyang 
kontrolin ang mga pamilihan, at pi- 
nagkukunan ng mineral, natural na 
gas at iba pang rekurso sa rehiyon 
ng Central Europe. Inuulit ngayon 
ng imperyalistang US ang gayong 
padron ng pagpapakilos sa mga su- 
nud-sunurang militar o tinaguriang 
“alyado” para udyukan ang China sa 
usapin ng soberanya ng China sa 
Taiwan at pagsasantabi sa matagal 
nang umiiral na One China Policy, 
katulad ng ginawa nitong pag-upat 
sa Russia matapos talikuran ang pa- 

ngakong katiyakan sa seguridad sa 
dating Soviet Union sa ilalim ng 
1991 Minsk Agreement na hindi ito 
magpapalapad “kahit isang pulgada 
patungo sa silangan.” 

Mayorya ng mga bansang atra- 
sado at nakasalalay sa dayuhang 
kapital at kalakalan ay ginigipit ng 
mahinang demand para sa mga pro- 
duktong semiprocessed (bahagyang 
naproseso), sa partikular mula sa 
China, laluna sa harap ng labis na 
produksyon ng semiconductor at ka- 
gamitang elektroniks. Nag-uunahan 
ang mga bansang ito sa pagpapaba- 
ba ng sahod ng mga manggagawa 
para sa kanila tumungo ang limita- 
dong pamumuhunan. Habang ang 
mga imperyalista mismo ay nagpa- 
patupad ng mga hakbanging protek- 
syunista, isinasalaksak naman ang 
mga patakarang neoliberal sa mga 
atrasadong bansa para ibayong 
buksan ang kanilang mga ekonomya 
at pahintulutan ang dayuhang mga 
kapitalista na dambungin ang kani- 
lang rekurso at wasakin ang kalika- 
san. Itinutulak ng malawakang dis- 
lokasyon at pang-aagaw ng kabuha- 
yan ng mamamayan na ipagtanggol 
nila ang kanilang mga buhay at ka- 
buhayan. 

Ang krisis sa ekonomya at puli- 
tika ng naghaharing sistema ng Pili- 
pinas ay patuloy na sumisidhi sa ila- 
lim ng ikalawang rehimeng 
US-Marcos. Ang papet na rehimen 
ay agresibong nagtutulak na mag- 
patupad ng dagdag na mga pataka- 
rang neoliberal na magpapailalim sa 
masang anakpawis sa higit na ma- 
tinding mga anyo ng pang-aapi at 
pagsasamantala. Pinagkakaitan ng 
ari-arian at inaalisan ng kabuhayan 
ang masang manggagawa, magsa- 
saka, mangingisda, minoryang ma- 
mamayan, at iba pang anakpawis, 
dahil ang kanilang pinagkakakitaan— 
mula sa mga pampasaherong dyip, 
hanggang sa Manila Bay at iba pang 
tubig pangisdaan, lupang agrikultu- 
ral at lupang ninuno at iba pa—ay 
inaagaw sa kanila ng mga imperya- 
lista at mga kasosyo nilang malala- 
king burgesyang kumprador. 

Kasalukuyang iniraratsada ng 

naghaharing rehimeng Marcos ang 
mga pagsisikap para amyendahan 
ang konstitusyong 1987, sa pagha- 
halal man ng kumbensyong pang- 
konstitusyon o pagtipon sa kongreso 
bilang isang constituent assembly. 
Layon nitong idambana ang neolibe- 
ral na mga patakarang pang-eko- 
nomya at bakbakin ang ilang prubi- 
syon ng konstitusyon ng Pilipinas na 
sa papel ay nangangalaga sa lokal 
na ekonomya. Dagdag sa mga layu- 
ning neoliberal na ito, layon din ng 
pangkating Marcos-Duterte na iba- 
yong pagharian at monopolyohin 
ang kapangyarihang pampulitika sa 
pagtatanggal sa mga probisyon sa 
1987 na naglilimita sa kapangyari- 
han para sa pagdedeklara ng batas 
militar, pagbabawal sa nakaupong 
presidente na tumakbo para sa isa 
pang termino, pagbabawal sa armas 
nukleyar, pagbabawal sa dayuhang 
tropa at baseng militar liban sa iba 
pa. Sa pagtutulak nito, inuudyok ng 
naghaharing pangkating Marcos ang 
protesta ng malawak na patriyotiko 
at demokratikong mga pwersa ng 
mamamayang Pilipino. 

Patuloy na sinusulsulan ng im- 
peryalistang gubyerno ng US ang te- 
rorismo ng neokolonyal na estado sa 
pag-aarmas at pagpapakilos sa mga 
papet na tropa nito para maghasik 
ng tumitinding brutal na taktika pa- 
ra supilin ang patriyotiko at rebolu- 
syonaryong paglaban ng mamama- 
yan. Simula 2021, nagbigay ito ng 
higit $2 bilyong halaga ng armas at 
tulong panseguridad sa AFP kabi- 
lang ang mga pang-atakeng helikop- 
ter, drone pangmilitar, jet fighter, 
mga bomba at misayl. Ang gubyerno 
ng US mismo ay may direktang pa- 
nangutan sa malawakang kampanya 
ng terorismo at pasistang kabungu- 
han ng rehimeng Marcos at mga ar- 
madong ahente nito laban sa mama- 
mayang Pilipino. Dagdag pa, sa pa- 
kikipagsabwatan sa rehimeng 
Marcos, aktibong itinutulak ng US 
ang plano nitong magtayo ng apat o 
higit pang mga base militar at pasili- 
dad sa Pilipinas, bilang bahagi ng 
paghahanda ng teatro ng digmaan 
nito laban sa China. Ang estratehi- 

kong layunin ng imperyalistang US 
ay panatilihin ang katayuang atra- 
sado, pre-industriyal at agraryo ng 
bansa at pagtibayin ang dominasyon 
at kontrol dito. 

Ngayon higit kailanman, hangad 
ng mamamayang Pilipino na waka- 
san ang imperyalismo, pyudalismo 
at burukratang kapitalismo, kamtin 
ang kalayaan mula sa kontrol at do- 
minasyon ng US, at ilunsad ang re- 
porma sa lupa at pambansang in- 
dustriyalisasyon. Ang mga ito ang 
susing hakbang para baligtarin ang 
takbo ng kanilang mga buhay at 
bigyan sila ng pagkakataong tama- 
sahin ang yaman ng Pilipinas na 
hanggang ngayon ay monopolisado 
at dinarambong ng imperyalismong 


US at ng traydor na naghaharing 


mga uri ng mga burgesyang 
kumprador at malalaking pangino- 
ong maylupa. 


Ang pandaigdigang kapitalis- 
tang krisis at ang nabubulok na es- 
tado ng malakolonyal at malapyudal 
na sistema ay lumilikha ng mata- 
bang lupa para sa paglulunsad ng 
demokratikong rebolusyong bayan. 
Ang mabilis na bumubulusok na ka- 
lagayan ng bansa, laluna sa kana- 
yunan, ay pumupukaw sa malawak 
na masa ng magsasaka at iba pang 
mamamayang Pilipino, para mag- 
lunsad ng rebolusyonaryong arma- 
dong pakikibaka. Lahat ng Pulang 
mandirigma ng Bagong Hukbong 
Bayan at mga kadre ng Partido Ko- 


munista ng Pilipinas ay taos sa 
buong-pusong paglilingkod sa ma- 
mamayang Pilipino. Higit silang de- 
terminado na palagablabin at ikalat 
ang apoy ng pakikidigmang gerilya 
at isulong ang matagalang digmang 
bayan. 

Ang mga pagsulong at tagum- 
pay na tiyak na matatamo ng ma- 
mamayang Pilipino sa darating na 
panahon ng rebolusyonaryong dalu- 
yong ay bahagi ng muling malaking 
pagsulong ng internasyunal na pro- 
letaryado at mamamayan. Malaki at 
maliit, ang mga rebolusyonaryong 
patak na ito ay lilikha ng malaking 
alon na hahampas sa imperyalismo, 
pasismo at lahat ng reaksyon sa la- 
hat ng panig ng daigdig. 


Labanan ang pinaigting na imperyalistang pang-aapi laban sa mamamayang Pilipino! 
Magiting na isulong ang digmang bayan para sa tunay na kalayaan at demokrasya! 
Palagablabin at ikalat ang apoy ng digmang bayan! 


Mabuhay ang Bagong Hukbong Bayan! 


Mabuhay ang Partido Komunista ng Pilipinas! 
Mabuhay ang proletaryo at mamamayang Pilipino! 

